HIRDETMÉNY

(honlapra, hirdető táblára)

**Tájékoztatom a település lakosságát és a partnereket, hogy Tiszagyulaháza Község Önkormányzatának Képviselő-testülete** az évenkénti kötelező áttekintés keretében, továbbá a Hajdú-Bihar Megyei Kormányhivatal szakmai segítségnyújtási felhívásában foglaltak teljesítése érdekében **módosítani** **kívánja a Község településképének védelméről szóló 2/2018. (II. 21.) önkormányzati rendeletét**.

A rendelet elfogadása előtt a rendelet-tervezetet véleményezésre kell bocsátani a partnerségi egyeztetésben résztvevők számára (lakosság, érdekképviseleti szervezetek, civil szervezetek, gazdálkodó szervezetek, településen működő elismert egyházak), továbbiakban: Partnerek.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm.rendelet 29/A.§ (3) be) pontjának megfelelve **a rendelet módosítást véleményezésre bocsátom.**

**A településképi rendelet módosításában résztvevő partnerek a következők:**

a) a település teljes lakossága,

b) a településen működő érdekképviseleti szervezetek,

c) a településen működő civil szervezetek,

d) a településen bejelentett székhelyű és településen székhellyel, telephellyel rendelkező

gazdálkodó szervezetek,

e) a településen működő vallási közösségek.

A Partnerek a településképi arculati kézikönyv és a településképi rendelet készítéséhez kapcsolódó javaslatot, észrevételt, véleményt tehetnek, melyet a polgármester részére címezve a Polgármesteri Hivatalba szükséges eljuttatni:

* személyesen a Polgármesteri Hivatal titkárságára,
* postai úton a Polgármesteri Hivatal, 4087,Tiszagyulaháza, Kossuth u. 73. címére
* elektronikus levélben az [onkormanyzat4097@gmail.com](mailto:onkormanyzat4097@gmail.com) e-mail címre.

A szóbeli tájékoztatás érdekében Lakossági fórum kerül megrendezésre, melynek időpontját és a véleményezés lehetőségeit külön felhívás tartalmazza.

A településképi rendelet módosításához kapcsolódó **javaslatok, észrevételek, vélemények benyújtására ezen közzététel megjelenésétől számított 15 napon belül – 2019. szeptember 12 -től szeptember 28 ig van lehetőség.**

**A hirdetmény megtekinthető:**

-az Önkormányzat hirdetőtábláján és a Polgármesteri hivatalban

-az Önkormányzat hivatalos honlapján: www.tiszagyulahaza.hu

Ugyanitt megismerhető a partnerségi rendelet teljes szövege is.

Kelt: Tiszagyulaháza, 2019. szeptember hó 12 nap

………………………………

Mikó Zoltán

polgármester